Diari Oficial de la Generalitat Valenciana


Sumari del DOGV 8511, del 22-03-2019 (2019/2727)

RESOLUCIÓ de 13 de març de 2019, de la directora general de Justícia, per la qual es resol la petició d'inscripció de la modificació dels Estatuts del Col·legi Professional de Llicenciats en Ciències Ambientals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2727


Data del document
:   13-03-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 13 de març de 2019, de la directora general de Justícia, per la qual es resol la petició d'inscripció de la modificació dels Estatuts del Col·legi Professional de Llicenciats en Ciències Ambientals de la Comunitat Valenciana. [2019/2727]  
 Fets  
  
Primer. La Secretaria de Col·legi Professional de Llicenciats en Ciències Ambientals de la Comunitat Valenciana, va presentar, en data 24 de maig de 2017, sol·licitud d'inscripció de la modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana, en el Registre de Col·legis professionals i de Consells Valencià de Col·legis Professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. Els Estatuts del Col·legi Professional de Llicenciats en Ciències Ambientals de la Comunitat Valenciana van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana per Resolució de 10 de febrer de 2009, de la directora general de Justícia i Menor de la Conselleria de Justícia i Administració Pública.  
Tercer. La modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana resulta de la Junta General Ordinària i Extraordinària de data 11 de març de 2017, d'aquest Col·legi, segons certificat de la secretària del Col·legi, amb el vistiplau del president, de data 11 de març de 2017, que al seu torn es va traslladar al text presentat per a la seua aprovació per la Conselleria,  
Quart. La modificació estatutària, la inscripció de la qual se sol·licita, es refereix als articles 5,18 i 34, els quals queden redactats del següent tenor literal:  
  
«Article. 5 Funcions  
ff) Visar els treballs professionals de les persones col·legiades en els termes establits en l'article 13 de la Llei 2/1974, de 13 de febrer, sobre Col·legis Professionals.  
gg) Promoure la creació d'un sistema de reconeixement d'aquells treballs professionals d'excel·lent qualitat.  
hh) Intervindre com a mediador i en procediments d'arbitratge en els conflictes que per motius professionals se susciten entre les col·legiades, entre les persones col·legiades i els ciutadans, i entre aquests, quan ho decidisquen lliurement; tot això d'acord amb la normativa estatal vigent en matèria d'arbitratge.  
ii) Atendre les sol·licituds d'informació sobre les seues persones col·legiades i sobre les sancions fermes a elles imposades, així com les peticions d'inspecció o investigació que els formule qualsevol autoritat competent d'un Estat membre de la Unió Europea, en els termes previstos en la Llei 17/2009, de 23 de novembre, sobre el lliure accés a les activitats de serveis i el seu exercici, en particular pel que fa a que les sol·licituds d'informació i de realització de controls, inspeccions i investigacions estiguen degudament motivades i que la informació obtinguda s'empre únicament per a la finalitat per a la qual es va sol·licitar, tot això d'acord amb el que s'estableix en l'article 5.o de la Llei 2/1974, de 13 de febrer.  
  
Article 18. Membres d'honor adherits  
1. A proposta de la Junta de Govern, l'Assemblea General podrà atorgar el nomenament de membres d'honor del COAMBCV a aquelles persones que, pels seus mèrits científics, tècnics o professionals, qualsevol que siga la seua titulació acadèmica, hagen contribuït notòriament al desenvolupament de les Ciències Ambientals o de la professió. La designació de membres d'honor tindrà les següents especificacions mínimes:  
a) El nomenament tindrà un estricte caràcter honorífic, sense perjudici de la participació en la vida col·legial i en els serveis del Col·legi, amb excepció del que fa referència a la participació en els òrgans de govern col·legials.  
b) Els membres de la Junta de Govern no poden presentar-se, ni ser proposats, per a ser nomenats membres d'honor mentre ocupen el càrrec per al qual han sigut triats.  
2. D'altra banda, podran integrar-se en el Col·legi Professional en qualitat de persones adherides al col·legi aquelles persones jurídiques relacionades amb el medi ambient i aquelles persones físiques que no hagen obtingut ni la llicenciatura ni el grau en Ciències Ambientals. Les persones adherides al Col·legi en cap cas tindran la consideració de persones col·legiades d'acord amb el que estableixen els presents estatuts i la legislació vigent, i per tant, no podran exercir els drets reservats als col·legiats i tots aquells establits en la normativa vigent. En aquest sentit, podran gaudir dels serveis que específicament s'establisquen mitjançant les normes específiques d'adhesió aprovades per la Junta de govern. En tot cas, es regiran per les següents normes bàsiques:  
  
a) les persones, físiques o jurídiques, adherides ho seran sempre que siguen admeses com a tals per la Junta de Govern o bé per la comissió especialment creada per a tal fi de conformitat amb el qual s'establisca per reglament.  
b) Els membres de la Junta de Govern en cessar en el seu càrrec cessaran, així mateix, en els altres càrrecs que li hagen sigut atribuïts pel fet de ser membres de Junta de Govern.  
c) Només es podrà indemnitzar per hores dedicades a les seues funcions a assistència a reunions en representació del Col·legi Professional que no siguen dels seus òrgans interns, i sempre en les següents condicions:  
i. a) Ha d'haver-hi habilitació pressupostària.  
ii. b) El cost/hora correspondrà com a màxim al cost brut/hora del Salari Mínim Interprofessional  
  
Article 34. Composició de la Junta de Govern. Transparència i retribucions  
1. La Junta de govern, òrgan rector del COAMBCV, estarà constituïda per: president, vicepresident, secretari i tresorer, un vocal per secció, grup o comissió permanent i tres vocals territorials. Els membres de la Junta de Govern seran triats pel procediment que estableixen aquests Estatuts.  
2. Els membres de la Junta de Govern exerciran les seues funcions de forma no remunerada i no tindran relació laboral amb el Col·legi Professional.  
3. Els aspectes sobre la retribució econòmica dels càrrecs electes, es regirà conforme als següents preceptes:  
a) Les despeses, degudament justificat, que s'ocasionen als membres de la Junta de Govern per l'assistència a les reunions dels òrgans de govern i participació per l'acompliment de les seues funcions seran satisfets per la tresoreria del Col·legi.  
b) Els membres de Junta de Govern en cessar en el seu càrrec cessaran, així mateix, en els altres càrrecs que li hagen sigut atribuïts pel fet de ser membre de Junta de Govern.  
c) Només es podrà indemnitzar per hores dedicades a les seues funcions a assistència a reunions en representació del Col·legi Professional que no siguen dels seus òrgans interns, i sempre en les següents condicions:  
i) a) Ha d'haver-hi habilitació pressupostària.  
ii) b) El cost/hora correspondrà com a màxim al cost brut/hora del Salari Mínim Interprofessional.»  
  
Fonaments de dret  
  
Primer. Revisada la sol·licitud de modificació dels Estatuts del Col·legi Professional de Llicenciats en Ciències Ambientals de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en aquest article i en els propis Estatuts del Col·legi.  
Tercer. L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent per així disposar-ho l'article 6.1 de la citada Llei 6/1997, tenint en compte el que es preveu per la disposició final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; els articles 11, 25 i 26 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; així com dels articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, es dicta la següent resolució:  
  
Inscriure la modificació parcial dels Estatuts del Col·legi Professional de Llicenciats en Ciències Ambientals de la Comunitat Valenciana, en el Registre de Col·legis Professionals i de Consells Valencians Professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa·administrativa, sense perjudici que s'utilitze qualsevol altra via que es considere oportuna.  
  
  
València, 13 de març de 2019.- La directora general de Justícia: Verónica López Ramón.